आम तौर पर प्रोफेशनल्स हर तरह के माहौल में कुशलतापूर्वक काम करते हुए अच्छे परिणाम दे सकते हैं लेकिन एक अंतर्मुखी प्रोफेशनल शांत और सुव्यवस्थित वातावरण में ही अपनी उत्पादकता बढ़ा पाते हैं. कभी कभी तो ये भी देखा जाता हैं की अंतर्मुखी प्रोफेशनल्स अनुकूल वातावरण मिलने पर बहिर्मुखी प्रोफेशनल्स की तुलना में अधिक उत्पादक और कुशल हो जाते हैं. यदि आप भी अंतर्मुखी व्यक्तित्व के हैं और किसी ऐसी कंपनी में काम कर रहे हैं जहाँ किसी तरह के वर्क फ्लो प्रोसेस को नहीं अपनाया जा रहा हैं तो आपको अपनी जॉब रिस्पोंसबिलिटिज पूरा करने में कठिनाइयों का सामना करना पड़ सकता है. इसेसे बचने के लिए अपने मैनेजर या टीम लीडर के साथ मीटिंग सुनिश्चित करें और उसमे वर्क प्लान के बारे में चर्चा करें. कोशिश करके इस तरह की मीटिंग प्रति सप्ताह, प्रति माह या प्रतिदिन रखें. इस तरह आप एक वर्क फ्लो प्रोसेस डेवलप करने में सफल हो सकते हैं जो आपकी उत्पादकता को बढाने में आपकी मदद कर सकता हैं.